(Ήχοι τροπικού δάσους)
Το καλοκαίρι του 2011, ως τουρίστας,
επισκέφτηκα για πρώτη φορά, το τροπικό δάσος του Μπόρνεο
και όπως μπορείτε να φανταστείτε,
ήταν οι συναρπαστικοί ήχοι του δάσους που με εντυπωσίασαν περισσότερο.
Υπάρχει αυτή η μόνιμη κακοφωνία ήχων.
Κάποια πράγματα πράγματι ξεχωρίζουν.
Για παράδειγμα, αυτό το μεγάλο πουλί εδώ είναι ένας ρινόκερος βουκερώς.
Αυτό το βουητό είναι ένα τζιτζίκι.
Αυτή μια οικογένεια γιββώνων.
Τραγουδάνε ο ένας στον άλλον, από μεγάλη απόσταση.
Το μέρος όπου αυτό καταγράφηκε ήταν ένα καταφύγιο γιββώνων
γι' αυτό κι ακούτε τόσους πολλούς από αυτούς.
Όμως, ο πιο σημαντικός ήχος που προέρχονταν από το δάσος τότε
ήταν κάτι που δεν πρόσεξα,
και στην πραγματικότητα κανείς εκεί δεν το είχε πράγματι προσέξει.
Όπως προείπα ήταν ένα καταφύγιο γιββώνων.
Ασχολούνται κυρίως με την επανένταξη των γιββώνων
αλλά έχουν επίσης δαπανήσει πολύ χρόνο
στην προστασία της περιοχής τους από την παράνομη υλοτομία.
Έτσι, αν πάρουμε τους ήχους του δάσους
και απομονώσουμε τους γίββωνες, τα έντομα, και τα υπόλοιπα,
στο βάθος όλη την ώρα, στις ηχογραφήσεις που ακούσατε
ήταν ο ήχος ενός αλυσοπρίονου σε μεγάλη απόσταση.
Είχαν τρεις μόνιμους φύλακες τοποθετημένους γύρω απ' αυτό το καταφύγιο
η δουλειά των οποίων ήταν η αντιμετώπιση της παράνομης υλοτομίας,
και μια μέρα περπατήσαμε, πάλι σαν τουρίστες, μέσα στο δάσος
και μετά από πέντε λεπτά περπάτημα
πετύχαμε κάποιον τη στιγμή που έκοβε ένα δέντρο,
πέντε λεπτά δρόμος, μερικές εκατοντάδες μέτρα από το σταθμό δασοφυλάκων.
Δεν μπορούσαν να ακούσουν τα αλυσοπρίονα
γιατί όπως ακούσατε, το δάσος είναι πολύ θορυβώδες.
Μου φάνηκε εντελώς απαράδεκτο πως σε αυτή τη σύγχρονη εποχή,
μόλις μερικές εκατοντάδες μέτρα από το σταθμό των δασοφυλάκων,
σ' ένα καταφύγιο,
κανείς δεν μπορούσε να ακούσει όταν κάποιος έβαζε μπρος ένα αλυσοπρίονο.
Ακούγεται απίθανο, κι όμως ήταν αρκετά αληθινό.
Λοιπόν, πως σταματάμε την παράνομη υλοτόμηση;
Είναι δελεαστικό, ως μηχανικός να καταλήγεις
σε μια απίστευτα τρελή, υψηλής τεχνολογίας λύση,
όμως βρισκόμαστε μέσα στο τροπικό δάσος.
Πρέπει να είναι απλή, να είναι επεκτάσιμη
και έτσι αυτό που παρατηρήσαμε ενώ ήμασταν εκεί ήταν ότι,
οτιδήποτε χρειαζόμασταν ήταν ήδη εκεί.
Μπορούσαμε να φτιάξουμε ένα σύστημα ώστε να το σταματήσουμε αυτό
χρησιμοποιώντας ό,τι ήταν ήδη εκεί.
Ποιος βρισκόταν εκεί; Τι υπήρχε ήδη στο δάσος;
Λοιπόν, είχαμε ανθρώπους.
αυτήν την αφοσιωμένη ομάδα, οι τρεις φρουροί,
που ήταν αποφασισμένοι να το σταματήσουν,
απλά έπρεπε να γνωρίζουν τι συνέβαινε μέσα στο δάσος.
Η πραγματικά μεγάλη έκπληξη
ήταν πως υπήρχε σήμα στο δάσος.
Υπήρχε δίκτυο κινητής τηλεφωνίας στη μέση του πουθενά.
Μιλάμε για εκατοντάδες χιλιόμετρα από τον κοντινότερο δρόμο,
-δεν υπήρχε βεβαίως ρεύμα-
αλλά είχαν πολύ καλό δίκτυο κινητής τηλεφωνίας,
στις πόλεις ήταν όλη την ώρα στο Facebook σερφάροντας στο δίκτυο με τα κινητά τους
κι αυτό με έκανε να σκεφτώ πως θα ήταν εφικτό
να χρησιμοποιήσουμε τους ήχους του δάσους
πιάνοντας τους ήχους των αλυσοπρίονων, με πρόγραμμα
γιατί οι άνθρωποι δεν μπορούν να τα ακούσουν και να στείλουν μια ειδοποίηση.
Όμως, χρειάζεστε μια συσκευή πάνω στα δέντρα.
Έτσι, αν χρησιμοποιήσουμε μια συσκευή για τους ήχους του δάσους,
που να συνδέεται στο υπάρχον δίκτυο κινητής τηλεφωνίας
και να στέλνει ειδοποιήσεις,
τότε ίσως να είχαμε μια λύση για αυτούς.
Ας μιλήσουμε λίγο για τη σωτηρία του τροπικού δάσους,
επειδή είναι κάτι για το οποίο έχουμε σίγουρα ακούσει πολλές φορές.
Άνθρωποι της γενιάς μου, ακούμε γι' αυτό
από τότε που ήμασταν παιδιά
και όπως φαίνεται, το μήνυμα παραμένει το ίδιο:
Πρέπει να σώσουμε το τροπικό δάσος. Είναι κατεπείγον,
αυτές οι εκτάσεις μεγέθους γηπέδων έχουν ήδη καταστραφεί.
Παρόλα αυτά σήμερα περίπου το ήμισυ του τροπικού δάσους παραμένει
και έχουμε πιθανώς πιο επείγοντα προβλήματα, όπως η κλιματική αλλαγή.
Όμως, να η λεπτομέρεια που κι εγώ δεν γνώριζα τότε:
η αποψίλωση των δασών παράγει περισσότερα αέρια του θερμοκηπίου
απ' όλα τα αεροπλάνα, τρένα, αυτοκίνητα, φορτηγά, και πλοία μαζί.
Είναι ο δεύτερος σημαντικότερος παράγοντας της κλιματικής αλλαγής.
Επίσης, σύμφωνα με την Ίντερπολ,
μέχρι και το 90% της υλοτόμησης στα τροπικά δάση είναι παράνομη,
όπως αυτή που είδαμε.
Έτσι, αν βοηθήσουμε τους ανθρώπους εκεί να εφαρμόσουν τους υπάρχοντες κανόνες
τότε θα μπορούσαμε να μειώσουμε δραστικά αυτό το 17%,
ενδεχομένως με σημαντική επίπτωση σε μικρό χρονικό διάστημα.
Ίσως να είναι ο φτηνότερος και γρηγορότερος τρόπος
καταπολέμησης της κλιματικής αλλαγής.
Αυτό είναι το σύστημα που σκεφτόμαστε. Μοιάζει πολύ εξεζητημένο.
Τη στιγμή που ο ήχος αλυσοπρίονου ακούγεται στο δάσος,
η συσκευή πιάνει αυτόν τον ήχο
και στέλνει μια ειδοποίηση, μέσω του υπάρχοντος δικτύου,
σε κάποιον φύλακα στην περιοχή
που μπορεί πλέον να παρέμβει σε πραγματικό χρόνο και να το σταματήσει.
Δεν μιλάμε πλέον για μια περιπολία όπου θα βρούμε κάποιο κομμένο δέντρο.
Ούτε για την εικόνα δέντρου από δορυφόρο σε μια περιοχή που 'χει αποψιλωθεί.
αλλά για παρέμβαση σε πραγματικό χρόνο.
Είπα, λοιπόν, πως είναι ο πιο φτηνός και γρήγορος τρόπος για να γίνει,
όμως, όπως είδατε, δεν εφαρμόστηκε,
άρα ίσως να μην είναι τόσο φτηνό και γρήγορο.
Εάν, όμως, είχαμε κινητά τηλέφωνα αντί για συσκευές
θα μπορούσε να'ναι πολύ φτηνό.
Κάθε χρόνο πετιούνται κινητά κατά εκατοντάδες εκατομμύρια,
εκατοντάδες εκατομμύρια στις Η.Π.Α. μόνο,
χωρίς να λαμβάνουμε υπόψη τον υπόλοιπο κόσμο, που θα 'πρεπε φυσικά,
όμως, τα κινητά τηλέφωνα είναι θαυμάσια.
Είναι γεμάτα αισθητήρες.
Μπορούν ν' ακούσουν τους ήχους του δάσους.
Πρέπει όμως να τα προστατέψουμε.
Να τα τοποθετήσουμε σε αυτό εδώ το κουτί
και πρέπει να τα φορτίζουμε.
Η φόρτιση ήταν η μεγαλύτερη μηχανολογική πρόκληση
που είχαμε να αντιμετωπίσουμε
γιατί η φόρτιση ενός κινητού κάτω από τα δέντρα
με οποιαδήποτε μορφή ηλιακής ενέργειας
παρέμενε μέχρι και σήμερα ένα ανεπίλυτο πρόβλημα.
Εδώ βλέπετε αυτό το μοναδικό σχέδιο ηλιακού πλαισίου,
φτιαγμένο επίσης από ανακυκλωμένα υλικά, υποπροϊόντα βιομηχανικών διαδικασιών.
Αυτές είναι κομμένες λωρίδες.
Εδώ είμαι εγώ που τα συναρμολογώ,
στο γκαράζ των γονιών μου, για την ακρίβεια.
Τους ευχαριστώ πολύ που μου το επέτρεψαν.
Όπως μπορείτε να δείτε, αυτή είναι μια συσκευή πάνω στο δέντρο.
Μπορείτε ίσως να δείτε από εδώ πως είναι σχετικά καλά κρυμμένες,
πάνω στα δέντρα, σε απόσταση.
Αυτό είναι σημαντικό διότι, αν και μπορούν
να ακούν αλυσοπρίονα σε απόσταση ενός χιλιομέτρου
μπορούν να καλύψουν μέχρι και τρία τετραγωνικά χιλιόμετρα,
εάν κάποιος τα έπαιρνε η περιοχή θα έμενε απροστάτευτη.
Λοιπόν...
δουλεύει στην πραγματικότητα;
Για να το δοκιμάσουμε, πήγαμε πίσω στην Ινδονησία,
όχι στο ίδιο μέρος, αλλά σε κάποιο άλλο,
σ' ένα άλλο καταφύγιο γιββώνων,
που απειλείται καθημερινά από την παράνομη υλοτόμηση.
Τη δεύτερη κιόλας μέρα
κατέγραψε παράνομους θορύβους από αλυσοπρίονα.
Ειδοποιηθήκαμε σε πραγματικό χρόνο.
Έλαβα ένα e-mail στο κινητό μου.
Μόλις που είχαμε ανέβει πάνω στο δέντρο. Οι υπόλοιποι είχαν κατέβει.
Όλοι αυτοί οι τύποι καπνίζουν τσιγάρα,
και μετά λαμβάνω ένα e-mail και όλοι σωπαίνουν,
μάλιστα μπορείτε ν' ακούσετε το αλυσοπρίονο πολύ αμυδρά στο βάθος,
κάτι που κανείς δεν είχε προσέξει μέχρι εκείνη τη στιγμή.
Κι έτσι φύγαμε για να σταματήσουμε αυτούς τους υλοτόμους.
Ήμουν αρκετά νευρικός.
Αυτή είναι η στιγμή που έχουμε φτάσει κοντά στους υλοτόμους.
Αυτή είναι η στιγμή που μπορείτε να δείτε πως είμαι απαισιόδοξος
για όλη αυτό το εγχείρημα.
Δεν ξέρω τι υπάρχει στην άλλη πλευρά του λόφου.
Αυτός ο τύπος είναι πολύ πιο γενναίος από εμένα.
Προχώρησε, έτσι τον ακολούθησα ανηφορίζοντας,
όπου πράγματι έφτασε στην κορυφή του λόφου
και διέκοψε τους υλοτόμους εν ώρα δράσης.
Γι' αυτούς, ήταν τέτοια η έκπληξη
-ποτέ στο παρελθόν δεν τους είχαν ξαναδιακόψει-
ήταν τόσο εντυπωσιακό γι' αυτούς
που δεν ξαναεμφανίστηκαν, όπως μάθαμε απ' τους συνεργάτες μας
Ήταν σπουδαίοι άνθρωποι.
Μας έδειξαν πως δουλεύει η όλη επιχείρηση,
κι αυτό που πραγματικά μας έπεισε αμέσως ήταν,
πως αν τους πιάσεις την ώρα που εργάζονται
είναι αρκετά αποτρεπτικό γι' αυτούς ώστε να μην ξανάρθουν.
Έτσι,
Σας ευχαριστώ. (Χειροκρότημα)
Άρχισε να γίνεται γνωστό, πιθανόν επειδή το είπαμε σε πολλούς ανθρώπους,
και μετά κάποια απίστευτα πράγματα άρχισαν να συμβαίνουν.
Άνθρωποι από όλο τον κόσμο άρχισαν να μας στέλνουν e-mail, να μας τηλεφωνούν.
Αυτό που είδαμε ήταν πως άνθρωποι από όλη την Ασία,
άνθρωποι από όλη την Αφρική και τη Νότια Αμερική
μας είπαν πως θα μπορούσαν να το χρησιμοποιήσουν, και το πιο σημαντικό
αυτό που βρήκαμε, και μπορεί να ήταν ασυνήθιστο,
ήταν πως στο δάσος υπήρχε καλό δίκτυο τηλεφωνίας.
Μας είπαν πως αυτό δεν ήταν ασυνήθιστο,
ιδίως περιμετρικά των δασών που απειλούνται περισσότερο.
Έπειτα συνέβη κάτι πραγματικά θαυμάσιο,
άνθρωποι άρχισαν να μας στέλνουν τα παλιά τους κινητά.
Έτσι, αυτό που έχουμε σήμερα είναι ένα σύστημα
όπου μπορούμε να χρησιμοποιήσουμε τους ανθρώπους που βρίσκονται εκεί
που μπορούν να βελτιωθούν και να χρησιμοποιούν την υπάρχουσα σύνδεση
και χρησιμοποιούμε όλα τα παλιά κινητά που μας στέλνονται από παντού
από ανθρώπους που επιθυμούν μια άλλη χρήση για το παλιό κινητό τους.
Αν η υπόλοιπη συσκευή μπορεί να ανακυκλωθεί εξ ολοκλήρου
τότε πιστεύουμε πως έχουμε μια εντελώς επανακυκλώσιμη συσκευή.
Έτσι ξανά, αυτό δεν είναι το αποτέλεσμα κάποιας λύσης υψηλής τεχνολογίας.
Προήλθε από τη χρήση υλικών που προϋπήρχαν εκεί,
και είμαι απόλυτα πεπεισμένος πως αν δεν είναι τα κινητά,
θα υπάρχουν πάντα αρκετά εκεί
ώστε να βρείτε παρόμοιες λύσεις
που θα είναι πολύ αποτελεσματικές σε νέες καταστάσεις.
Σας ευχαριστώ πολύ.
(Χειροκρότημα)